**Συμπληρωματική Πρόσκληση εκδήλωσης ενδιαφέροντος για τη συμμετοχή φωτογράφων, εικονοληπτών και ανθοπωλών στις τελετές ορκωμοσίας πτυχιούχων – διπλωματούχων του Πανεπιστημίου Πατρών για το ακαδημαϊκό έτος 2021-2022.**

Σας ενημερώνουμε ότι σύμφωνα με την αριθμ. 312/9.9.2021 Απόφαση της Εταιρείας Αξιοποίησης και Διαχείρισης Περιουσίας Πανεπιστημίου Πατρών, καθορίστηκε ο τρόπος και η διαδικασία συμμετοχής φωτογράφων, εικονοληπτών και ανθοπωλών στις τελετές ορκωμοσίας πτυχιούχων – διπλωματούχων του Πανεπιστημίου Πατρών. Σύμφωνα με την απόφαση γνώμονας της οποίας είναι η αρτιότερη οργάνωση των τελετών ορκωμοσίας.

Μετά την πρώτη πρόσκληση εκδήλωσης ενδιαφέροντος και τη διάθεση 3 αδειών φωτογράφισης, 1 άδειας για λήψη βίντεο και 2 αδειών για ανθοπώλες

**Α.** Θα χορηγηθούν συμπληρωματικά:  
**(2) δυο άδειες λήψης βίντεο**

**(1) μια άδεια ανθοπωλών**

Διευκρινίζεται ότι για **κάθε άδεια παρέχεται ταυτόχρονα άδεια παρουσίας στον εξωτερικό χώρο των τελετών σε 2 ακόμη συνεργάτες που έχουν σχέση με την εταιρεία ή το φυσικό πρόσωπο που θα λάβει τη διαπίστευση**. **Δραστηριότητα επαγγελματικού τύπου βιντεοσκόπησης εντός της αίθουσας ορκωμοσίας θα επιτρέπεται αποκλειστικά και μόνο σε ένα άτομο ανά αντίστοιχη άδεια (και όχι στους πιθανούς συνεργάτες του αδειούχου).**

**Β.** Οι επαγγελματίες εικονολήπτες και ανθοπώλες πουεπιθυμούν χορήγηση άδειας στις τελετές ορκωμοσίας πτυχιούχων – διπλωματούχων ακαδημαϊκού έτους 2021-2022, **καλούνται να υποβάλλουν αίτηση** (Παράρτημα 1, προσαρτάται) για χορήγηση άδειας λήψης βίντεο ή πώλησης ανθέων **στην Εταιρεία Αξιοποίησης και Διαχείρισης της Περιουσίας του Πανεπιστημίου Πατρών,** από 19 Σεπτεμβρίου 2021 έως και 29 Οκτωβρίου 2021 (εκπρόθεσμες αιτήσεις δεν θα γίνουν δεκτές) συνοδευόμενη από τα παρακάτω **δικαιολογητικά:**

1. Σύντομο βιογραφικό σημείωμα
2. Φωτοαντίγραφο δελτίου αστυνομικής ταυτότητας
3. Τίτλο σπουδών ή βεβαίωση προϋπηρεσίας
4. Στοιχεία επαγγελματικής δραστηριότητας: Α.Φ.Μ., Δ.Ο.Υ., ταχυδρομική διεύθυνση, ηλεκτρονική διεύθυνση, τηλέφωνα (σταθερό και κινητό), ιστοσελίδα
5. Φορολογική ενημερότητα σε ισχύ
6. Ασφαλιστική ενημερότητα σε ισχύ
7. Πρόσφατο πιστοποιητικό μεταβολών Γ.Ε.Μ.Η. για ιδιοκτήτη φωτογραφείου, ανθοπωλείου
8. Βεβαίωση του σωματείου ή συλλόγου ή επιμελητηρίου τρέχοντος έτους.
9. **Στοιχεία συνεργατών (ανθοπωλείων - εικονοληπτών)** με τα απαραίτητα δικαιολογητικά που υποβάλλονται από το εκάστοτε φωτογραφείο – ανθοπωλείο - εικονολήπτη:

* Πρόσφατο αποδεικτικό από το οποίο προκύπτει o Α.Φ.Μ. & η Δ.Ο.Υ.
* Βεβαίωση για τον ίδιο τον συνεργάτη (με υπαλληλική σχέση ή ελεύθερο επαγγελματία) από το αντίστοιχο σύλλογο ή σωματείο ή επιμελητήριο για το τρέχον έτος.
* Ταχυδρομική διεύθυνση εργασίας, ηλεκτρονική διεύθυνση, κινητό και σταθερό τηλέφωνο.
* Για τους **ελεύθερους επαγγελματίες (συνεργάτες):** φωτοτυπία πρόσφατου τιμολογίου/απόδειξης και φωτοαντίγραφο σύμβασης ή εγγράφου από το οποίο να προκύπτει η επαγγελματική συνεργασία με το φωτογραφείο – ανθοπωλείο – εικονολήπτη για το τρέχον έτος.
* Για τους **συνεργάτες με υπαλληλική σχέση:** φωτοαντίγραφο της σύμβασης εργασίας με το φωτογραφείο – ανθοπωλείο - εικονολήπτη.

**Γ.** Να **υπογράψουν Πράξη/Δήλωση** (Παράρτημα 2, προσαρτάται) για το ακαδημαϊκό έτος 2021-2022, με την οποία **θα αποδέχονται τους όρους και τις προϋποθέσεις λήψης βίντεο ή πώλησης ανθέων** (το Παράρτημα 2 κατατίθεται μαζί με τα δικαιολογητικά).

(Η πράξη/δήλωση αποδοχής των όρων και των προϋποθέσεων υπογράφεται από τον ιδιοκτήτη φωτογραφείου – ανθοπωλείου - εικονολήπτη, αλλά και από τους συνεργάτες αυτών, οι οποίοι ενημερώνονται για την παρούσα πρόσκληση με ευθύνη των ανθοπωλείων - εικονοληπτών που αιτούνται τη χορήγηση αδείας στο Πανεπιστήμιο Πατρών).

**Δ.** Για τη χορήγηση άδειας λήψης βίντεο επιβάλλεται **χρηματικό τέλος, με τιμή εκκίνησης 3500 ευρώ ετησίως ανά άδεια** ή πώλησης ανθέων επιβάλλεται **χρηματικό τέλος, με τιμή εκκίνησης 1400 ευρώ ετησίως ανά άδεια.**

Το χρηματικό τέλος καταβάλλεται **εφάπαξ** σε τραπεζικό λογαριασμό της Εταιρείας Αξιοποίησης και Διαχείρισης της Περιουσίας του Πανεπιστημίου Πατρών.

Μετά το πέρας του ελέγχου των ανωτέρω δικαιολογητικών, **οι αιτούντες ανά είδος άδειας** (δηλ. εικονολήπτες – ανθοπώλες), οι οποίοι:

**α)** προσέφεραν το υψηλότερο χρηματικό τέλος κατά τα αναφερόμενα στην αίτησή τους,

**β)** αποδέχθηκαν τους όρους και πληρούν τις προϋποθέσεις,

θα κληθούν με νεότερη επιστολή **να καταθέσουν εντός (5) εργάσιμων ημερών** το αντίστοιχο χρηματικό τέλος σύμφωνα με την αίτησή τους στο λογαριασμό της Εταιρείας Αξιοποίησης και Διαχείρισης της Περιουσίας του Πανεπιστημίου Πατρών.

Στη συνέχεια θα χορηγηθεί η σχετική άδεια και θα αναρτηθεί ο τελικός κατάλογος με τα ονόματα των φωτογράφων, ανθοπωλών, εικονοληπτών (και των συνεργατών τους), οι οποίοι θα συμμετάσχουν στις τελετές ορκωμοσίας πτυχιούχων – διπλωματούχων του Πανεπιστημίου Πατρών στην Κεντρική ιστοσελίδα του Ιδρύματος. Επισημαίνεται ότι, οι φωτογράφοι, ανθοπώλες εικονολήπτες (και οι συνεργάτες τους) που δεν συμμορφώνονται με τους όρους και δεν πληρούν τις προϋποθέσεις, που περιγράφονται στο Παράρτημα 2 στερούνται την άδεια συμμετοχής στις τελετές ορκωμοσίας πτυχιούχων – διπλωματούχων του Πανεπιστημίου Πατρών.

Γνωστοποιείται ότι:

**Α)** Στο πλαίσιο του Γενικού Κανονισμού Προστασίας Προσωπικών Δεδομένων (Κοινοτική Οδηγία 2016/679/ΕΕ), οι τελετές ορκωμοσίας πτυχιούχων - διπλωματούχων του Πανεπιστημίου Πατρών βιντεοσκοπούνται, ενώ καθ’ όλη τη διάρκεια της τελετής λαμβάνονται φωτογραφίες και βίντεο των ορκιζόμενων και των παρευρισκόμενων στην τελετή. Οι διαπιστευμένοι φωτογράφοι – εικονολήπτες με αποκλειστικά δική τους ευθύνη, φροντίδα και δαπάνη, διασφαλίζουν την προστασία των προσωπικών δεδομένων των πτυχιούχων – διπλωματούχων και όλων των παρευρισκομένων στις τελετές, σύμφωνα με την ισχύουσα νομοθεσία.

**Β)** Όλες οι ανακοινώσεις που αφορούν την ενημέρωση για τις τελετές ορκωμοσίας του Πανεπιστημίου Πατρών (πρόγραμμα ορκωμοσιών, οδηγίες προς ενδιαφερόμενους κ.ά.), θα αναρτώνται στο σχετικό δικτυακό τόπο: <https://www.upatras.gr/category/news/>

Ο Διευθύνων Σύμβουλος της ΕΑΔΠΠΠ

Αλέξανδρος Κατσαούνης

Καθηγητής Τμήματος Χημικών Μηχανικών

\*Το Παράρτημα 1 & 2 αποτελούν αναπόσπαστο μέρος του παρόντος εγγράφου.

**ΠΑΡΑΡΤΗΜΑ 1**

**Αίτηση χορήγησης αδείας φωτογράφισης ή λήψης βίντεο ή πώλησης ανθέων φωτογράφων, ανθοπωλών, εικονοληπτών στις τελετών ορκωμοσίας πτυχιούχων - διπλωματούχων, για το ακαδημαϊκό έτος 2021-2022.**

**ΑΙΤΗΣΗ**

Επώνυμο:………………………………. **ΠΡΟΣ:**

Όνομα:…………………………………. **το Πανεπιστήμιο Πατρών**

Πατρώνυμο:………………………….. Αριθ.πρωτ...................................

Επωνυμία επιχείρησης:………….

………………………………………………. Σας παρακαλώ να μου χορηγήσετε άδεια:

Διεύθυνση:…………………………… **(επιλέξτε ένα από τα παρακάτω)**

……………………………………………….

Ιστοσελίδα:………………………….. **ΛΗΨΗΣ ΒΙΝΤΕΟ** **□**

E-mail:…………………………………….. **ΠΩΛΗΣΗΣ ΑΝΘΕΩΝ** **□**

Τηλέφωνο Εργασίας:………………. Στις τελετές ορκωμοσίας των πτυχιούχων –

Κινητό τηλέφωνο:……………………. διπλωματούχων του Πανεπιστημίου Πατρών,

Α.Φ.Μ.:…………………………………… για το ακαδημαϊκό έτος 2021-2022.

Πάτρα, ...../....../2021 **ΧΡΗΜΑΤΙΚΟ ΤΕΛΟΣ ΠΟΥ ΘΑ ΥΠΟΒΑΛΛΩ:…………..** ……………………………………………………………………………….  
(τιμή εκκίνησης: 3500 ευρώ ετησίως για άδεια εικονολήπτη και 1400 ευρώ ετησίως για άδεια ανθοπώλη)

.........................................  
 (υπογραφή)

**Συνημμένα:**

1. Σύντομο βιογραφικό σημείωμα
2. Φωτοαντίγραφο δελτίου αστυνομικής ταυτότητας
3. Τίτλο σπουδών ή βεβαίωση προϋπηρεσίας
4. Στοιχεία επαγγελματικής δραστηριότητας: Α.Φ.Μ., Δ.Ο.Υ., ταχυδρομική διεύθυνση, ηλεκτρονική διεύθυνση, τηλέφωνα (σταθερό και κινητό), ιστοσελίδα
5. Φορολογική ενημερότητα σε ισχύ
6. Ασφαλιστική ενημερότητα σε ισχύ
7. Πρόσφατο πιστοποιητικό μεταβολών Γ.Ε.Μ.Η. για ιδιοκτήτη φωτογραφείου, ανθοπωλείου
8. Βεβαίωση του σωματείου ή συλλόγου ή επιμελητηρίου τρέχοντος έτους.
9. **Στοιχεία συνεργατών (φωτογραφείων – ανθοπωλείων - εικονοληπτών)** με τα απαραίτητα δικαιολογητικά που υποβάλλονται από το εκάστοτε φωτογραφείο – ανθοπωλείο - εικονολήπτη:

* Πρόσφατο αποδεικτικό από το οποίο προκύπτει oΑ.Φ.Μ. & η Δ.Ο.Υ.
* Βεβαίωση για τον ίδιο τον συνεργάτη (με υπαλληλική σχέση ή ελεύθερο επαγγελματία) από το αντίστοιχο σύλλογο ή σωματείο ή επιμελητήριο για το τρέχον έτος.
* Ταχυδρομική διεύθυνση εργασίας, ηλεκτρονική διεύθυνση, κινητό και σταθερό τηλέφωνο.
* Για τους **ελεύθερους επαγγελματίες (συνεργάτες):** φωτοτυπία πρόσφατου τιμολογίου/απόδειξης και φωτοαντίγραφο σύμβασης ή εγγράφου από το οποίο να προκύπτει η επαγγελματική συνεργασία με το φωτογραφείο – ανθοπωλείο – εικονολήπτη για το τρέχον έτος.
* Για τους **συνεργάτες με υπαλληλική σχέση:** φωτοαντίγραφο της σύμβασης εργασίας με το φωτογραφείο – ανθοπωλείο - εικονολήπτη.

**ΠΑΡΑΡΤΗΜΑ 2**

**ΟΡΟΙ ΚΑΙ ΠΡΟΫΠΟΘΕΣΕΙΣ ΓΙΑ ΤΗ ΣΥΜΜΕΤΟΧΗ ΦΩΤΟΓΡΑΦΩΝ, ΕΙΚΟΝΟΛΗΠΤΩΝ ΚΑΙ ΑΝΘΟΠΩΛΩΝ ΣΤΙΣ ΤΕΛΕΤΕΣ ΟΡΚΟΜΩΣΙΑΣ ΠΤΥΧΙΟΥΧΩΝ - ΔΙΠΛΩΜΑΤΟΥΧΩΝ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ ΓΙΑ ΤΟ ΑΚΑΔ. ΕΤΟΣ 2021-2022.**

Σύμφωνα με την αριθμ. 312/9.9.2021 απόφαση της Εταιρείας Αξιοποίησης & Διαχείρισης της Περιουσίας του Πανεπιστημίου Πατρών που αφορά τη συμμετοχή διαπιστευμένων φωτογράφων, εικονοληπτών και ανθοπωλών στις τελετές ορκωμοσίας πτυχιούχων-διπλωματούχων του Πανεπιστημίου Πατρών ο/η κάτωθι υπογεγραμμένος/η \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ \_ , με Α.Δ.Τ \_ \_ \_ \_ \_ \_ \_ \_ \_ \_ \_ \_ \_ \_ \_ \_ **έλαβα γνώση και αποδέχομαι τους κατωτέρω όρους και προϋποθέσεις :**

1. Οι φωτογράφοι, εικονολήπτες και ανθοπώλες που καλύπτουν τις τελετές ορκωμοσίας, πρέπει να είναι μέλη αναγνωρισμένου σωματείου ή συλλόγου ή επιμελητηρίου και διαπιστευμένοι από το Πανεπιστήμιο Πατρών. Καταθέτουν δε, κατ’ έτος, σχετική βεβαίωση του φορέα τους και όσα επιπλέον δικαιολογητικά ζητούνται στην πρόσκληση εκδήλωσης ενδιαφέροντος για την συμμετοχή στη διαδικασία φωτογράφισης, λήψης βίντεο και πώλησης ανθέων των τελετών ορκωμοσίας πτυχιούχων-διπλωματούχων του Ιδρύματος.
2. Για τη χορήγηση άδειας λήψης βίντεο επιβάλλεται χρηματικό τέλος, **με τιμή εκκίνησης 3500 ευρώ ετησίως ανά άδεια**, ενώ για τη χορήγηση άδειας πώλησης ανθέων επιβάλλεται χρηματικό τέλος, **1400 ευρώ ετησίως ανά άδεια.**
3. Το χρηματικό τέλος καταβάλλεται **εφάπαξ** σε λογαριασμό της Εταιρείας Αξιοποίησης και Διαχείρισης της Περιουσίας του Πανεπιστημίου Πατρών. Απαραιτήτως θα πρέπει να αναγράφεται το όνομα του φωτογράφου – ανθοπώλη – εικονολήπτη για τον οποίο γίνεται η σχετική κατάθεση.
4. Κατά τη διάρκεια των τελετών, οι φωτογράφοι, εικονολήπτες και ανθοπώλες υποχρεούνται να φέρουν σε εμφανές σημείο την κάρτα διαπίστευσης (ταυτότητα) που θα τους δοθεί από το Πανεπιστήμιο.
5. Η ανάθεση της λήψης βίντεο και πώλησης ανθέων γίνεται στους αιτούντες ανά είδος άδειας, οι οποίοι θα επιβάλλουν το υψηλότερο χρηματικό τέλος, **με τιμή εκκίνησης όπως αναφέρεται στο 2.** Διευκρινίζεται ότι για **κάθε άδεια παρέχεται ταυτόχρονα άδεια σε 2 ακόμη συνεργάτες που έχουν σχέση με την εταιρεία ή το φυσικό πρόσωπο που θα λάβει τη διαπίστευση**. **Δραστηριότητα επαγγελματικού τύπου βιντεοσκόπησης εντός της αίθουσας ορκωμοσίας θα επιτρέπεται αποκλειστικά και μόνο σε ένα άτομο ανά αντίστοιχη άδεια (και όχι στους πιθανούς συνεργάτες του αδειούχου).**
6. Καθ’ όλη τη διάρκεια της τελετής, οι διαπιστευμένοι φωτογράφοι, εικονολήπτες και ανθοπώλες πρέπει να βρίσκονται σε καθορισμένες θέσεις, που θα ορίζονται από τους υπαλλήλους του Ιδρύματος, οι οποίοι έχουν και τη μέριμνα των τελετών ορκωμοσίας πτυχιούχων-διπλωματούχων. Ο αριθμός των διαπιστευμένων ατόμων που θα παρευρίσκονται στους εσωτερικούς και εξωτερικούς χώρους πραγματοποίησης των τελετών ορκωμοσίας καθορίζονται από το Πανεπιστήμιο Πατρών.
7. Η συμπεριφορά των εικονοληπτών και ανθοπωλών, καθ’ όλη τη διάρκεια της τελετής και της παραμονής τους στο χώρο του Πανεπιστημίου, πρέπει να είναι κόσμια, καθώς και η ένδυση τους η ενδεδειγμένη για την περίσταση.
8. Η χρήση του επαγγελματικού εξοπλισμού πρέπει να είναι διακριτική και να μην παρεμποδίζει την εκδήλωση.
9. Επιτρέπεται η επαγγελματική βιντεοσκόπηση των τελετών, καθώς και η ανάρτηση των φωτογραφιών των τελετών ορκωμοσίας πτυχιούχων-διπλωματούχων του Πανεπιστημίου Πατρών στην επαγγελματική ιστοσελίδα των διαπιστευμένων φωτογράφων **αποκλειστικά και μόνο με πρόσβαση σε αυτές μέσω κωδικού χρήστη, ο οποίος θα δίνεται στους ενδιαφερόμενους πτυχιούχους-διπλωματούχους κατά την τελετή ορκωμοσίας, με τρόπο που να διασφαλίζεται με αποκλειστική ευθύνη, φροντίδα και δαπάνη των φωτογράφων, εικονοληπτών η προστασία των προσωπικών δεδομένων όλων των παρευρισκομένων στις τελετές, σύμφωνα με την ισχύουσα νομοθεσία.**

* Το Πανεπιστήμιο Πατρών δικαιούται να ανακαλέσει την άδεια φωτογράφισης, λήψης βίντεο, πώλησης ανθέων στις τελετές ορκωμοσίας των πτυχιούχων - διπλωματούχων αν αποδεδειγμένα διαπιστώσει ότι:

Α) Προκύψει **οποιαδήποτε μεταβολή** σε σχέση με την άσκηση επαγγελματικής δραστηριότητας των φωτογράφων, εικονοληπτών και ανθοπωλών (διακοπή επαγγέλματος, μη νόμιμη άσκηση αυτού, κ.λ.π) και

Β) Οι διαπιστευμένοι φωτογράφοι, ανθοπώλες, εικονολήπτες  **δεν συμμορφώνονται με τους όρους και δεν πληρούν τις προϋποθέσεις, που περιγράφονται ανωτέρω.**

* Το Πανεπιστήμιο Πατρών ουδεμία ευθύνη φέρει για οτιδήποτε αφορά στην εν γένει άσκηση του επαγγέλματος των φωτογράφων, εικονοληπτών και ανθοπωλών, στους οποίους θα δοθεί άδεια και ειδικότερα στην άσκηση του επαγγέλματος στο πλαίσιο της εν λόγω διαπίστευσης. Διατηρεί δε το δικαίωμα, ανά πάσα στιγμή, να ζητεί επικαιροποίηση των προσκομισθέντων δικαιολογητικών.
* Λόγω των μέτρων που λαμβάνονται για την αντιμετώπιση της υγειονομικής κρίσης covid 19 και σε περιπτώσεις που κριθεί αναγκαία η ακύρωση των δια ζώσης τελετών ορκωμοσίας του Πανεπιστημίου Πατρών, η άδεια δύναται να παρατείνεται για όσο χρονικό διάστημα ισχύει η αναστολή μετά από αίτηση του αδειούχου και έγκριση του ΔΣ της Εταιρείας Αξιοποίησης και Διαχείρισης της Περιουσίας του Πανεπιστημίου Πατρών.
* Διευκρινίζεται ότι, ως ακαδημαϊκό έτος ορίζεται το χρονικό διάστημα από την 1η Σεπτεμβρίου έως και την 31η Αυγούστου εκάστου έτους.

Πάτρα, .................

Ο/Η δηλών/ούσα